Okresná prokuratúra Bratislava II 
Kvetná 13, 820 05 Bratislava 25

Sp. zn. : XXXXX	Bratislava II, 27.9.2012
EEČ : 2-9-169-2012

U Z N E S E N I E

Trestná vec:	obvinený XXXXX 
Trestný čin:	zločin nedovolenej výroby a držby omamnej látky, psychotropnej látky, jedu a prekurzora a obchodovanie s nimi formou spolupáchateľstva podľa § 9 ods. 2 k § 187 ods. 1 písm. b) Trestného zákona č. 140/1961 Zb. účinného       v čase spáchania skutku

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
pre trestný čin nedovolenej výroby a držby omamnej látky, psychotropnej látky, jedu a prekurzora a obchodovanie s nimi formou spolupáchateľstva podľa § 9 ods. 2 k § 187 ods. 1 písm. b)  Trestného zákona č. 140/1961 Zb. účinného v čase spáchania skutku vedené vyšetrovateľom PZ Okresného riaditeľstva Policajného zboru v Bratislave II, Odboru kriminálnej polície, 1. oddelenia všeobecnej kriminality pod číslom konania XXXXX, vo vzťahu k obvinenému XXXXX vylúčené na samostatné konanie pod číslom XXXXX na tom skutkovom základe, 
že
dňa 25.12.2005 v čase asi od 16.00 hod. do 16.45 hod. v Bratislave na presne nezistenom mieste na Hradskej ulici v sociálnych bytoch XXXXX a XXXXX spoločne zakúpili 21 ks papierových skladačiek s obsahom tmavohnedého prášku a 1 ks injekčnú striekačku s obsahom tmavohnedej tekutiny, následne uvedené skladačky a to v počte 19 papierových skladačiek s obsahom tmavohnedého prášku, ktoré mala XXXXX schované v nohavičkách, 1 ks veľkej skladačky s obsahom hnedého prášku a 1 ks injekčnej striekačky   s obsahom tmavohnedej tekutiny, ktoré boli dňa 25.12.2005 v čase o 16.45 hod. v Bratislave na Hradskej ulici pri benzínovom čerpadle JET pri kontrole hliadkou PZ zaistené v zmysle     § 21 zák. NR SR č. 171/1993 Z. z. od XXXXX, nar. XXXXX, pričom sa vyjadrila, že sa jedná o heroín, pri kontrole hliadkou PZ osobe XXXXX, nar. XXXXX vypadla z nohavíc 1 ks papierová skladačka s obsahom hnedého prášku pri vystupovaní z vozidla zn. Peugeot 206, modrej farby, EČV:ZV 492 AX, pričom následnou vykonanou expertízou KEÚ PZ XXXXX bolo zistené, že predložených 19 ks papierových skladačiek obsahovalo spolu 1745 mg heroínu s prímesou kofeínu a paracetamolu, s priemernou koncentráciou účinnej látky 4,2 % hmotnostných (vyjadrené ako voľná báza), predložené množstvo 1745 mg 4,2 %-ného heroínu obsahuje 73 mg čistej látky diacetylmorfínu, predložených 19 ks skladačiek predstavuje 19 jednorazových dávok drogy s nízkym obsahom účinnej látky, predložená papierová skladačka (veľká) obsahovala 148 mg heroínu s prímesou kofeínu a paracetamolu, s priemernou koncentráciou účinnej látky 7,1 % hmotnostných (vyjadrené ako voľná báza), predložené množstvo 148 mg 7,1%-ného heroínu obsahuje 11 mg čistej látky diacetylmorfínu, predložená skladačka predstavuje 1 jednorazovú dávku drogy, predložená papierová skladačka (malá) obsahovala 112 mg heroínu s prímesou kofeínu a paracetamolu,    s priemernou koncentráciou účinnej látky 5,3 % hmotnostných (vyjadrené ako voľná báza), predložené množstvo 112 mg 5,3 %-ného heroínu obsahuje 6 mg čistej látky diacetylmorfínu, predložená skladačka predstavuje 1 jednorazovú dávku drogy, inzulínová striekačka obsahovala 0,24 ml tmavočervenej tekutiny (krvi), v ktorej bola zistená prítomnosť heroínu, kofeínu a paracetamolu, pričom ide pravdepodobne o jednu jednorazovú dávku drogy pripravenú na bezprostrednú injekčnú aplikáciu, heroín je zaradený v zmysle zákona Národnej rady Slovenskej republiky č. 139/1998 Z. z. o omamných látkach, psychotropných látkach a prípravkoch v znení neskorších predpisov do 1. skupiny omamných látok
lebo je trestné stíhanie neprípustné podľa § 9 odsek 1 písmeno d/ Trestného poriadku
Odôvodnenie:
Vyšetrovateľ PZ Okresného riaditeľstva Policajného zboru v Bratislave II, vtedajšieho Úradu justičnej a kriminálnej polície, Odboru všeobecnej kriminality uznesením pod číslom konania XXXXX z 25.12.2005 podľa § 160 odsek 1 Trestného poriadku účinného v čase spáchania skutku začal trestné stíhanie a následne uznesením zo dňa 15.10.2007 postupom podľa § 206 odsek 1 Trestného poriadku vzniesol obvinenie  XXXXX, XXXXX, XXXXX a XXXXX pre zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi formou spolupáchateľstva podľa § 9 ods. 2 k § 187 ods. 1 písm. b)  Trestného zákona č. 140/1961 Zb. účinného v čase spáchania skutku na tom skutkovom základe ako je uvedené vo výroku týchto uznesení. 

V priebehu vyšetrovania bolo zistené, že obvinený XXXXX zomrel. O uvedenej skutočnosti bol do vyšetrovacieho spisu založený listinný dôkaz, a to oznámenie o úmrtí vystavené Mestskou časťou XXXXX - Nové Mesto, zväzok č. XXXXX, ročník XXXXX, strana XXXXX, poradové číslo XXXXX na meno osoby XXXXX, nar. XXXXX s vyznačeným dátumom úmrtia dňa 01.04.2011 a miestom úmrtia Bratislava - Nové Mesto.
 
Následne uznesením vyšetrovateľa PZ Okresného riaditeľstva Policajného zboru v Bratislave, Odboru kriminálnej polície, 1. oddelenia všeobecnej kriminality vydaného pod spisovou značkou XXXXX zo dňa 29.05.2012 bola postupom podľa § 21 ods. 1 Trestného poriadku (per analogiam) s poukazom na § 9 ods. 1 písm. d) Trestného zákona vylúčená trestná vec obvineného XXXXX na samostatné konanie pod číslo konania XXXXX z dôvodu, že bolo zistené, že obvinený XXXXX dňa 01.04.2011 zomrel.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

S poukazom na vyššie uvedené skutočnosti spočívajúce v úmrtí obvineného XXXXX, nar. XXXXX v Bratislave, je zrejmé, že jeho ďalšie stíhanie ako obvineného sa s poukazom na vyššie citované ustanovenia stalo neprípustným, na základe čoho som rozhodla tak, ako je uvedené vo výrokovej časti tohto uznesenia.      
Poučenie:
Proti tomuto rozhodnutiu   j e   prípustná sťažnosť, ktorú možno podať do 3 (troch) dní odo dňa jeho doručenia na tunajšiu prokuratúru. 
Sťažnosť   m á   odkladný účinok.

JUDr. Barbora Bogdalíková
prokurátorka